**20.03.2017**

**פרוטוקול ועדת הנוער**

**קריטריונים למלגות לקידום נוער מצטיין בשחמט ע"י האיגוד-"שחמטאי העתיד"**

**המלצת ועדת הנוער-מישיבה שנערכה ב-28.02.2017 וב-19.03.2017–הקריטריונים לתמיכה**

1)התמיכה הכספית תינתן למשתתפים באליפויות גילאי 10-18 התמיכה היא בשעות אימון אישיות בלבד. גילאים צעירים יותר יוכלו לזכות למלגות רק במקרים ייחודיים אשר יפורטו להלן.

2) לזכאים למלגות תינתן האפשרות לבחור מאמן לפי רשימת מאמנים שאושרה בועדת הנוער בהתייעצות עם הדרג המקצועי ורשומה בהצעה זו, מאמנים בפרויקט יהיו בדרגת אמן בינלאומי או רב אמן בלבד.

3 ) ילדים מתחת לגיל 8 יוזמנו לסדנאות קבוצתיות שיאורגנו ע"י וועדת הנוער ויועברו ע"י טובי המאמנים. הסדנאות יתקיימו אחת לחודש, 10 חודשים בשנה. יוזמנו לסדנאות אלה -8 הזוכים במקומות הראשונים באליפות הארץ לגילם בכל קטגוריה (בנים ובנות). כל סדנא תהיה בת שלוש שעות. המאמנים בסדנאות יהיו בעלי דרגות אב"ל או ר"א, בדומה להדרכות האישיות, אך במידה ותהיה אפשרות לקיום סדנא על ידי אמן ידוע ומוביל הועדה תכריע בנושא ההדרכה שלו בסדנא.הזוכים באליפות הארץ במקום ה-1 בגיל הצעיר 8-9 בנים/בנות ובסה"כ 2 ילדים יהיו זכאים להדרכה אישית במסגרת של הכנה לאליפות אירופה/עולם ,חודשים לפני קיום האליפויות במסגרת הדרכה של 10 שעות בחודש ובסה"כ 20 שעות כל אחד,הדרכה זו תחל כבר ב-2017 והם יוכלו לבחור מאמן מרשימת המאמנים.

4) שחקן/שחקנית שיקבלו תמיכה כספית יהיה מחויבים לשחק באליפות אירופה ו/או עולם וכן להשתתף במוקדמות אליפות הארץ וכן בגמר ,ההורים יצטרכו לחתום על התחיבות בהתאם. במידה והשחקן/שחקנית לא ישחק באחת מאליפויות אלו לפחות, יבוצע החזר כספי על ידי ההורים עבור שעות האימון שהתקבלו.

5)תמיכה כספית ניתנת לתקופה של 10 חודשים החל מ-01/2018-11/2018 .

6)תוקף החלטת ועדת הנוער לתמיכה כספית זו תהיה עד ל-11/2018, סמוך למועד זה יתקיים דיון נוסף בוועדה לבחינת תכנון מול ביצוע והתייחסות לתוצאות הראשוניות של הפרויקט.

7) **זכות אוטומטית למלגה-** תנתן עבור זכיה במדליה (מקומות 1-3) באליפות אירופה או אליפות העולם לנוער, (האליפויות הרשמיות, לא אליפויות התלמידים, בגילאים האי זוגיים), תקנה לזוכה תמיכה כספית למשך שנתיים. כלל זה תקף לכל הגילאים ותופס גם לגבי זכיות בגיל 8 (בנים או בנות). התמיכה תינתן החל ממועד הזכיה ותחושב לפי 10 שעות חודשיות לפחות.

8)כמות השעות החודשיות שיינתנו במסגרת התמיכה

מקסימום שעות-

גילאי 16-18 - 12 שעות מכסימום.

גילאי 12-14 - 12 שעות מכסימום.

גיל 10- 10 שעות מכסימום.

מינימום שעות-

גילאי 12-18- 8 שעות.

גילאי 10 - 6 שעות.

9) **הקריטריון** :

כללי –

1. הקריטריון מבוסס על ניקוד בשלושה פרמטרים כפי שיפורט בהמשך סה"כ נקודות צבירה אפשריות 100 נקודות.
2. כאמור זכות אוטומטית למלגה תינתן עפ"י המפורט בסעיף 8 , שחקן/שחקנית שיזכו במדליה באליפות עולם/אירופה לא נדרש לעמוד בקריטריון לצורך קבלת המלגה.
3. סף הכניסה לתוכנית -10 שחקנים/שחקניות מדורגים ראשונים בארץ (כולל זוכי המדליות) לפי הניקוד שנקבע בתוכנית.מספר השחקנים הסופי שיכנסו לתוכנית יהיה כפוף לתקציב האיגוד.
4. שחקן שלא זכה ב-4 מקומות ראשונים באליפות הארץ או לחלופין לא השתתף באליפות הארץ ובעקבות זאת לא רשאי לנסוע לאליפות אירופה/עולם,המלגה שלו תיפסק במידית אלא אם התחייב בתצהיר לנסוע לאליפות אירופה\עולם על חשבונו,במידה ולא יעשה כן יאלץ להחזיר התשלום ששולם במסגרת התמיכה במלגה מתום גמר אליפות הארץ,במקרה ולא הצליח מעבר לתוצאה בגמר אליפות הארץ גם בתחרות אליפות אירופה/עולם לעמוד בתוצאות שנקבעו במסגרת הקריטריונים של התוכנית תיפסק המלגה במידית לאחר תום אליפות אירופה/עולם,כמו כן שחקן שכלול בתוכנית ולא עלה מהמוקדמות לגמר אליפות הארץ מלגתו תיפסק במידית לאחר מוקדמות אליפות הארץ.
5. במידה ושחקן החליט לנסוע ל-2 התחרויות אליפות אירופה וכן אליפות עולם ,תיחשב עבורו תוצאה אחת הטובה יותר לפי הניקוד שנקבע במסגרת הקריטריונים.
6. ללא נסיעה ליצג את ישראל לאליפות אירופה/עולם המלגה בטלה במידית במועד קיום אליפות אירופה/עולם וזאת עוד לפני תום התוכנית.
7. ההשתתפות באליפות אירופה/עולם תהיה בקבוצת הגילאים שבה זכה במסגרת אליפות הארץ ולא יהיה שיקול דעת בנושא והמלגה תבוטל במידית עוד לפני תום התוכנית למי שינהג אחרת.

1. **רמת הצלחה באליפויות אירופה ועולם**:

- ניקוד מירבי בפרמטר זה – 40 נקודות

צבירת 7 נק' באליפות אירופה ו7.5 נק' באליפות עולם יקנו - 40 נקודות.

צבירת 6.5 נק' באליפות אירופה ו7.0 נק' באליפות עולם יקנו - 30 נקודות.

צבירת 6 נק' באליפות אירופה ו6.5 נק' באליפות עולם יקנו - 20 נקודות.

-בכל מקרה שבו שחקן/שחקנית המועמד/המועמדת לקבלת מלגה שיחק/שיחקה השנה באליפות אירופה/עולם כאשר הוא/היא בשנתון הנמוך (כלומר בשנה הבאה התחרה/תתחרה באותה קטגוריית גיל), יערך החישוב גם לשנה קודמת (משחקיו/משחקיה בקטגוריה הנמוכה יותר), ורק במקרים בהם התוצאה של שנה קודמת משפרת את הציון יעשה ממוצע בין שתי השנים.

2. **רמת הצלחה בגמר אליפות הארץ לגילאים:**

- ניקוד מירבי בפרמטר זה – 25 נקודות

אלוף הארץ-מקבל 25 נקודות.

סגן אלוף הארץ- 20 נקודות

מקום 3- 15 נקודות.

מקום 4- 10 נקודות.

-בכל מקרה שבו שחקן/שחקנית המועמד/המועמדת לקבלת מלגה שיחק/שיחקה השנה בגמר אליפות הארץ כאשר הוא/היא בשנתון הנמוך (כלומר בשנה הבאה התחרה/תתחרה באותה קטגוריית גיל), יערך החישוב גם לשנה קודמת (משחקיו/משחקיה בקטגוריה הנמוכה יותר), ורק במקרים בהם התוצאה של שנה קודמת משפרת את הציון יעשה ממוצע בין שתי השנים.

3) **חישוב מד כושר** –

ניקוד מירבי בפרמטר זה – 25 נקודות

מדורג 1 בארץ - 25 נקודות.

מדורג 2 בארץ - 20 נק'.

מדורג 3 בארץ - 15 נק'.

מדורג 4 בארץ - 10 נק'.

בונוס ניקוד לפי מד-כושר- במקרה בו השחקן/שחקנית מדורג/ת ראשון בדירוג בקטגוריה של בני גילו/בני

גילה בהפרש של 100 נקודות מד-כושר מהשחקן/שחקנית השניה מבני גילו/גילה-ינתן ניקוד של 5 נקודות.

-במקרה בו השחקן/שחקנית מדורג/ת ראשון בדירוג בקטגוריה של בני גילו/בני גילה בהפרש של 200 נקודות מד-כושר מהשחקן/שחקנית השני/ה בגילו/גילה-ינתן ניקוד של 10 נקודות.

-במקרה והשחקן השיג ציון לאמן בינלאומי/רב אמן שאושר על ידי פיד"ה באותה שנה של התוכנית

לתמיכה בנוער מצטיין -ינתן ניקוד כללי של 5 נקודות ולא על כל ציון שהושג.

-במקרה שהשחקן הינו בעל תואר אמן בינלאומי/רב אמן שאושר על ידי פיד"ה -ינתן ניקוד כללי מכסימלי

בפרמטר זה של 10 נקודות.

-חישוב בונוס הניקוד יבוצע לשחקן/שחקנית המדורג/ת ראשון/ראשונה בגילו/ה בתנאי שהבא/ה בדירוג אחריו/ה הינו/ה בעל/ת מד-כושר 2000 לפחות ולבנות 1900 לפחות,עד גיל 14 יחושב לפי מד כושר ישראלי,משתתפים/משתתפות בגילאי 16-18 לפי מד כושר פיד"ה STD,לא תתאפשר צבירה של ניקוד וסך הצבירה המכסימלית האפשרית בפרמטר של בונוס הניקוד הינה 10 נקודות לפי כל הפרמטרים שצוינו במסגרת בונוס הניקוד.

חישוב מד הכושר- יהיה ממוצע של 3 חודשים:ספטמבר, אוקטובר ונובמבר לפני מועד התחלת התוכנית.

החישוב בתוכנית עד גיל 14 יחושב לפי מד כושר ישראלי,משתתפים בגילאי 16-18 לפי מד כושר פיד"ה STD.

10) נושאים נוספים:

1) גמר אליפויות הארץ באפריל 2018, יחושב רק למלגות שינתנו לאחר נוב' 2018, יחד עם זאת לאחר סיום גמר אליפות הארץ לנוער ב-04/2018 תתכנס ועדת הנוער ותשקול הוספת עד 2 שחקנים נוספים /שחקניות נוספות בגילאי 10-18 לתוכנית החל מה-01.05.2018,הפרמטרים לכניסה לתוכנית יהיו במידה ושחקן/שחקנית לפי התוספת של הנתון העדכני של גמר אליפות הארץ יהיו כלולים ב-10 השחקנים הראשונים/השחקניות הראשונות בהתאם לרשימת השחקנים/השחקניות לפי ניקוד שנקבע בתחילת התוכנית, במידה ויהיו יותר מ-2 שחקנים זכאים/שחקניות זכאיות להצטרף לתוכנית, סף הכניסה לתוכנית יקבע לפי דירוג של גובה הניקוד ביניהם,יתר הפרמטרים מעבר לנתון העדכני של גמר אליפות הארץ לא ישונו למצטרפים החדשים /מצטרפות החדשות ויהיו כפופים לקריטריונים הקבועים בתוכנית.

2) **שכר מאמנים** – שכר המאמנים המרבי שיינתן בתמיכה זו יהיה 140₪ לשעה למאמן כולל מע"מ עבור הדרכה פנים אל פנים ו 110 ש"ח לשעה כולל מע"מ עבור הדרכה המועברת בסקייפ .

3)**התחיבות מאמנים/שחקנים**-חתימה על תצהיר שהשעות הניתנות במסגרת התוכנית אכן ניתנות במלואם לשחקן הזכאי לכך במסגרת התוכנית,כמו כן שההדרכה במלואה מבוצעת על ידי המדריך שנקבע בתוכנית ללא כל סיוע של מדריך אחר,במידה ויוכח אחרת תופסק המלגה במידית לפני תום התוכנית.

4)**רשימת מאמנים מורשים להדרכה במסגרת התוכנית**- לב פסחיס,אלכס מיכלבסקי,מיכאל קלינבורג,מרק ברקוביץ,איליה בוטביניק,ויטלי גולוד,שי פורת,מיכאל רויז,רמי סופר,אסף גבעון אביגדור ביחובסקי, ארתור קוגן, אלון גרינפלד,אלכס חוזמן,אלכס פינקל,טל חימוביץ.

**נוכחים בישיבה בתאריך ה-28.02.17**:משה קציר-יו"ר הועדה , רמי בקיש-חבר הועדה ,אלכס

רזניקוב-חבר הועדה,עודד רוס-חבר הועדה, ההחלטה לגבי הקריטריונים לתוכנית החדשה אושרו

ברוב קולות.

**נוכחים בישיבה בתאריך ה-19.03.17** –משה קציר-יו"ר הועדה,רמי בקיש-חבר הועדה .

עודד רוס-חבר הועדה,ליאור גל-רכז הנוער (ללא זכות הצבעה)-ההחלטה לגבי עידכון חלק

מהקריטריונים התקבלה ברוב קולות.

**-**דיון נוסף שנערך הינו בנוגע לנוהל פניה לוועדת הנוער בהתאם למסמך המצ"ב לפרוטוקול

הישיבה-אושר פה אחד.

**בכבוד רב, משה קציר**

**יו"ר ועדת הנוער -איגוד השחמט**